钦定古今图书集成/理学汇编/文学典/第081卷 > 滕宬
## 钦定古今图书集成/理学汇编/文学典/第081卷 > 滕宬

按《苏州府志》：“宬，字季度，郡人。元祐党籍，友之曾孙，知
道州，珙之子也。沈敏好学，耽研经史，夜四鼓犹不寐，
惟不喜时文。尝读《孟子》‘形色天性之说，忽惊悟安于
退处。淳熙中，以贤良召。既试，命文飘疾，午漏不移晷，
已就考官疑其轻己，大怒，以不合近制摈之。后虽再
召，荐者不绝，处之漠如也。晚居齐门穷僻，处官于吴’”
者，知其贤，多就见之，清语终日，终不及私。叶适奏其
学行，特授号“康靖居士”，卒年六十五。